Стагоддзі таму з нашага краю на Усход цягнуліся і веды, і майстры. Іван Федаровіч, Пётр Мсціславец, Францыск Скарына, Сымон Будны, Сымон Полацкі і шмат-шмат хто яшчэ. Цяжкім і няпростым быў іх лёс. Але ж яны рабілі наканаванае ім Богам. Зараз усе яны — гістарычны і духоўны падмурак нашый супольнай з Расіяй культуры. Ёсць чым ганарыцца, шкада толькі, што старажытныя помнікі нашай зямлі раскіданы па ўсім свеце, а дзяржава не вельмі цікавіцца справай іх вяртання дадому.